STPI เตรียมเด้ง ลุ้นรับงานใหม่โบรกฯ ชู Upside สูงกว่า 55%
สำหรับภาวะตลาดผันผวน ยังแนะนำให้เลือกหุ้น PER ต่ำ และ เงินปันผลสูงได้แก่ STPI โดย STPI (
30 มี.ค. 2558

บล.เอเซีย พลัส กรุ๊ป โฮลดิ้งส์ ระบุในบทวิเคราะห์ (30 มี.ค.) ในภาวะตลาดผันผวน ยังแนะนำให้เลือกหุ้น PER ต่ำ และ เงินปันผลสูงได้แก่บริษัท ศุภาลัย จำกัด (มหาชน) หรือ SPALI และบริษัท เอสทีพี แอนด์ ไอ จำกัด (มหาชน) หรือ STPI เป็นต้น
โดยเฉพาะ STPI ([email protected]) ถือว่าราคาหุ้นปัจจุบันได้สะท้อนข่าวลบจากโครงการลงทุน LNG หลายโครงการถูกเลื่อนออกไป อย่างไรก็ตามล่าสุดมีบริษัทว่าจ้างบางรายเริ่มโครงการลงทุนใหม่ คือ Petronas ซึ่งเป็นเจ้าของโครงการ Pacific Northwest LNG เตรียมประกาศผลผู้ชนะประมูล (EPC Contractor) ภายในสิ้นเดือน มิ.ย. 58 ซึ่งปัจจุบันมีผู้ผ่านการคัดเลือกรอบสุดท้าย 3 ราย คือ Bechtel, KBR/JGC และ Technip/Samsung/China Huanqiu
ทั้งนี้ STPI ได้เข้าร่วมเสนอราคากับ Bechtel ( STPI Bid งาน Pipingและ Module เฉพาะค่าแรง ไม่รวมค่าวัสดุประมาณ 1 หมื่นล้านบาท) และ KBR/JGC ( STPI Bid งาน Full Scope รวมค่าวัสดุ มูลค่าประมาณ 2 หมื่นล้านบาท) ดังนั้นหาก Bechtel หรือ KBR/JGC ได้รับคัดเลือกเป็น EPC Contractor ก็จะทำให้ STPI มีโอกาสสูงมากที่จะได้รับงานโครงการนี้ ซึ่งจะช่วยปลดล็อกความกังวลเกี่ยวกับผลประกอบการปี 2559 ของ STPI ที่อาจขาดช่วงหลังส่งมอบงานโครงการ Ichthys จบในเดือน ก.พ. 59 ไปได้ และ หากพิจารณาราคาหุ้นปัจจุบันพบว่ามี ค่า PER ต่ำเพียง 7.72 เท่า และ ยังมี Upside สูงถึง 55.52%
 